“Is daar ongeregtigheid by God?” — Wagtoring AANLYN BIBLIOTEEK
cl hfst. 12 bl. 118-127
Jy kan onreg verwerk!
“Is daar onregverdigheid by God?”
13 Satan het beweer dat Jehovah Sy beskermende mag gebruik om Job se toegewydheid te koop. En dit het te kenne gegee dat Job se onkreukbaarheid blote skyn was, dat hy God gedien het net vir wat hy daaruit kon kry. Satan het beweer dat selfs Job sy Skepper sou vervloek as hy God se seën ontneem word. Satan het geweet dat Job ’n buitengewoon “onberispelike en regskape man [was], wat God vrees en afwyk van die kwaad”.* As Satan dan Job sy onkreukbaarheid kon laat prysgee, wat sou dit van die res van die mensdom sê? Satan het dus in werklikheid die lojaliteit bevraagteken van almal wat God wil dien. Ja, Satan het ander by die geskil betrek toe hy vir Jehovah gesê het: “Alles wat ’n mens [nie net Job nie] het, sal hy gee vir sy siel.”—Job 1:8; 2:4.
Jehovah het van Job gesê: “Daar [is] niemand soos hy op die aarde . . . nie” (Job 1:8). Job het dan waarskynlik ná Josef se dood gelewe en voordat Moses Israel se aangestelde leier geword het. Daar kon dus op daardie tydstip gesê word dat niemand onkreukbaarheid soos dié van Job gehad het nie.